[{"text_idx": "#000002", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000003", "text": "Lan Ikuskaritzaren lehenengo Kudeaketa Planak ..."}, {"text_idx": "#000004", "text": "Lan Ikuskaritzaren lehenengo Kudeaketa Planak lan segurua, berdintasunezkoa eta eskubideduna bermatzea du helburu"}, {"text_idx": "#000005", "text": "Laneko sailburuordeak erakunde horren zeregina indartzeko erronkei buruzko dokumentu bat aurkeztu du Eusko Legebiltzarrean"}, {"text_idx": "#000007", "text": "Pe\u0301rez Barredok agerraldia egin du gaur Eusko Legebiltzarreko Lan eta Enplegu Batzordean, lehen aldiz egindako dokumentu horren berri emateko. Dokumentu horrek Ikuskaritzaren zeregina indartzeko beharrezkoak diren baliabideak zehazten ditu."}, {"text_idx": "#000008", "text": "Gogorarazi du Ikuskaritza zerbitzu publikoa dela enpresek lan-araudia betetzen dutela bermatzeko eta, hori gertatzen ez denean, errekerimenduak eta, hala badagokionean, zehapenak gauzatzen dira. Sailburuordeak adierazi du, Sailaren mende egon arren, funtzionalki bere barne-egiturak arautzen duela, inpartzialtasun- eta jardun-erreserba-irizpideekin. Sailarekin batera, lehentasunak ezartzen dira, eta horietan zentratzen da bere ekintza, baina horrek ez du esku hartzen espedienteak irekitzean edo kudeatzean. Gainera, lehentasunak Kudeaketa Planen arabera ezarriko dira, eta gizarte-eragileek plan horien jarraipenean parte hartuko dute, Idoia Mendia lehendakariordeak egindako eta Gizarte Elkarrizketaren Mahaian adostutako proposamenetik abiatuta."}, {"text_idx": "#000009", "text": "Zeregin hori ikuskatzaileekin eta ikuskatzaileordeekin egiten da, eta horien transferentzia partzialki egin da. Transferentzia osoaren eskaria dagokion ministerioari helarazi zaio, baita Gobernantza Sailari ere, transferentzien agendan sar dezan. Ildo horretan, Ikuskaritzaren Kudeaketa Planak onartzen du plazak handitzeko beharra eta gabeziak daudela. Sailak konpromiso hori betetzen du, baina Sailak ezin du eragotzi, ezta nahi ere, ikuskatzaileek lekualdatze-, baja- edo eszedentzia-eskubideak eragoztea."}, {"text_idx": "#000010", "text": "Planak bi erronka nagusi aurreikusten ditu. Lehenengoa da euskal enpresei eta langileei laguntzea lan-merkatuaren eraldaketaren testuinguruan. Laguntza horren ondorio dira lan-prekarietatearen aurkako borroka, enpleguaren kalitatearen narriadura eta behin-behinekotasuna, bai eta EAEn zerbitzuak ematen dituzten langile atzerritarrak eta komunitarioak gehiago kontrolatzea ere. Era berean, Lan Ikuskaritzak zeregin garrantzitsua du enplegua lortzeko aukera-berdintasuna kontrolatzeko eta sustatzeko, bai eta lan-diskriminazioaren aurkako borrokan ere, genero-arrazoiengatik, eta desgaitasun-arrazoiengatik."}, {"text_idx": "#000011", "text": "Aukera-berdintasunaren aldeko borroka Lan eta Enplegu Sailaren ildo nagusietako bat da, eta Ikuskaritzak hainbat ekimen egiten ditu, hala nola soldata-arrakalaren arloko unitate espezializatuak sortzea, langileak prestatzeko programak eta sentsibilizazio-kanpainak, desgaitasuna duten pertsonen berdintasunari buruzko guztia betetzen dela zaintzeaz gain."}, {"text_idx": "#000012", "text": "Teknologiaren arloko aurrerapenek ere eragina dute lan-merkatuan, digitalizazioa, automatizazioa edo 4.0 industriaren gorakada. Horregatik, Ikuskaritzaren lana errealitate berri horretara egokitu behar da, alderdi horretan arreta jarriz eta sindikatu- eta enpresa-erakundeen barruan sentsibilizazio-programak eginez."}, {"text_idx": "#000013", "text": "Bigarren erronka nagusia Ikuskaritzaren antolamendu-garapena bultzatzea da, eskumen-egoera berriaren aurrean. Horretarako, erabiltzaileengana hurbiltzea proposatzen du planak, egiten duen lana eta haren onurak ezagutarazteko, baita ikuskaritza-lanaren garrantzia ere."}, {"text_idx": "#000014", "text": "Era berean, eta bere jardueren gardentasunaren eta hedapenaren aldeko apustuan, Ikuskaritza bere jarduera guztiak bilduko dituen web orri bat lantzen ari da, laster martxan egongo dena."}, {"text_idx": "#000015", "text": "Laneko eta Gizarte Segurantzako sailburuordea"}]